Komission asetus (ETY) N:o 2539/84, annettu 5 päivänä syyskuuta 1984, interventioelinten hallussa pitämien jäädytettyjen naudanlihojen tiettyjä myyntejä koskevista erityisistä yksityiskohtaisista säännöistä



Virallinen lehti nro L 238 , 06/09/1984 s. 0013 - 0014

Suomenk. erityispainos Alue 3 Nide 18 s. 0032

Espanjank. erityispainos: Luku 03 Nide 32 s. 0079

Ruotsink. erityispainos Alue 3 Nide 18 s. 0032

Portugalink. erityispainos: Luku 03 Nide 32 s. 0079



KOMISSION ASETUS (ETY) N:o 2539/84, annettu 5 päivänä syyskuuta 1984, interventioelinten hallussa pitämien jäädytettyjen naudanlihojen tiettyjä myyntejä koskevista erityisistä yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 7 artiklan 3 kohdan, sekä katsoo, että interventioelinten ostaman jäädytetyn naudanlihan myyntiä koskevista yleisistä säännöistä 16 päivänä tammikuuta 1969 annetussa komission asetuksessa (ETY) N:o 98/69(), sellaisena kuin se on muutettuna asetuksella (ETY) N:o 429/77(), säädetään, että myyntihinnat voidaan vahvistaa ennakolta kiinteästi tai tarjouskilpailumenettelyyn perustuen, tietyissä interventioelinten hallussaan pitämien jäädytettyjen naudanlihojen myynneissä tehdään yleensä useita tarjouksia; tiettyjen erityisvaatimusten täyttämiseksi ja interventiovarastojen paremman varainhoidon varmistamiseksi olisi säädettävä kahdessa peräkkäisessä vaiheessa tapahtuvasta myynnistä, ensin tarjouskilpailulla ja sen jälkeen ennakolta kiinteästi vahvistetuilla hinnoilla; olisi määriteltävä tällaisia myyntejä koskevat yksityiskohtaiset erityissäännöt, komission asetuksessa (ETY) N:o 2173/79() säädetään interventioelinten ostamien naudanlihojen myyntiä koskevista yksityiskohtaisista soveltamissäännöistä niin ennakolta kiinteästi vahvistetuilla hinnoilla tapahtuvan myynnin yhteydessä kuin tarjouskilpailujen yhteydessä; yksinkertaisuuden vuoksi asetus olisi kaikin mahdollisin tavoin otettava huomioon, varastojen taloudellisen hoidon varmistamiseksi on tarpeen säätää, että interventioelinten on ensisijaisesti myytävä kauimmin varastoitua lihaa, olisi poikettava siitä, mitä asetuksen (ETY) N:o 2173/79 2 artiklan 2 kohdan toisessa alakohdassa säädetään, ottaen huomioon hallinnolliset vaikeudet, joita tämän säännöksen soveltaminen aiheuttaa tietyissä jäsenvaltioissa, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Tässä asetuksessa määritellään jäsenvaltioiden interventioelinten hallussaan pitämän jäädytetyn naudanlihan tiettyjä myyntejä, jotka toteutetaan kahdessa peräkkäisessä vaiheessa, ensin tarjouskilpailulla ja sen jälkeen ennakolta kiinteästi vahvistetuilla hinnoilla, koskevista erityisistä yksityiskohtaisista säännöistä. 2. Myynnin tarjouskilpailulla ja sen jälkeen kiinteästi määrätyillä hinnoilla on tapahduttava asetuksen (ETY) N:o 2173/79 säännösten mukaisesti, jollei tämän asetuksen säännöksistä muuta johdu. 3. Interventioelinten on ensisijaisesti myytävä kauimmin varastoitua lihaa. 2 artikla 1. Ensimmäisessä vaiheessa lihat on saatettava myyntiin tarjouskilpailulla. 2. Poiketen siitä, mitä asetuksen (ETY) N:o 2173/79 6 ja 7 artiklassa säädetään, kyseisten lihojen myynnin aloittamista koskevan asetuksen liitteet korvaavat tarjouskilpailuilmoituksen. Ne, jota asia koskee, voivat saada määrään sekä tuotteiden varastointipaikkoihin liittyviä tietoja myynnin aloittamista koskevan asetuksen liitteessä ilmoitetuista osoitteista. Interventioelimet voivat myös ilmoittaa tarjouskilpailuista sijaintipaikassaan ja muissa lehdissä. 3. On sovellettava asetuksen (ETY) N:o 2173/79 8 artiklan tarjouskilpailuun osallistumista ja tarjouksen tekemistä koskevia säännöksiä. Tarjouksia, joiden summa on pienempi kuin 3 artiklan 1 kohdassa tarkoitettu vähimmäishinta, ei voida vastaanottaa. Tarjouksessa ei kuitenkaan tarvitse mainita varastoitujen tuotteiden, joista on tehty tarjous, kylmävarastoa tai -varastoja. 3 artikla 1. Poiketen siitä, mitä asetuksen (ETY) N:o 2173/79 9 ja 10 artiklassa säädetään, interventioelinten on jokaisen lihalaadun osalta jaettava myyntiin saatettu lihamäärä tarjoajille, joiden tarjousten summa on vähintään yhtä suuri kuin myynnin aloittamista koskevan asetuksen liitteessä vahvistettu vähimmäishinta. Edellä ensimmäisen alakohdan soveltamiseksi interventioelinten on hyväksyttävä ensisijaisesti tarjous tai tarjoukset, joissa tarjotun hinnan ja edellä tarkoitetun vähimmäishinnan välinen erotus on suurin. Seuraavat määrät on jaettava ensimmäisessä alakohdassa tarkoitetuille tarjoajille heidän esittämiensä tarjousten mukaisesti alkaen tarjouksesta, jossa tarjotun summan ja kyseisen vähimmäishinnan erotus on suurin. Jos tapauksessa, jossa otetaan huomioon useampia samansuuruisia tarjouksia, käytettävissä oleva määrä on riittämätön, interventioelimen on jaettava käytettävissä oleva määrä tarvittaessa yhteisymmärryksessä tarjouksen tekijöiden kanssa tai arpomalla. 2. Poiketen siitä, mitä asetuksen (ETY) N:o 2173/79 11 artiklassa säädetään, toimivaltaisen interventioelimen on ilmoitettava jokaiselle tarjoajalle tarjouskilpailuun osallistumisen tuloksesta, viimeistään neljäntenä työpäivänä kyseisen tarjouskilpailun tarjousten esittämiselle asetetusta määräpäivästä. 3. Interventioelinten on ilmoitettava sijaintipaikassaan käytettävissä olevista määristä edellä tarkoitetun tarjouskilpailumyynnin mukaisesti. 4 artikla 1. Edellä 2 ja 3 artiklassa tarkoitetun tarjouskilpailumenettelyn mukaisesti käytettävissä olevat määrät on saatettava myyntiin myynnin aloittamista koskevan asetuksen liitteessä vahvistetulla vähimmäishinnalla. 2. Ostotarjouksia voidaan esittää viidennestä työpäivästä kyseisessä tarjouskilpailussa tarjousten esittämiselle asetetun määräpäivän jälkeen. 3. Tarjouksessa ei tarvitse mainita varastoitujen tuotteiden, joista on tehty tarjous, kylmävarastoa tai -varastoja. 5 artikla Poiketen siitä, mitä asetuksen (ETY) N:o 2173/79 15 artiklan 1 kohdan ensimmäisessä alakohdassa säädetään, vakuuden määrä vahvistetaan jokaisen myyntikerran yhteydessä. 6 artikla Poiketen siitä, mitä asetuksen (ETY) N:o 2173/79 18 artiklan 1 kohdassa säädetään, tämän asetuksen säännösten mukaisesti myydyn lihan haltuunotolle asetettua määräaikaa pidennetään kahteen kuukauteen joko tarjouskilpailun tarjousten esittämiselle asetetusta määräpäivästä tai, myytäessä kiinteästi vahvistetuilla hinnoilla, mainitun asetuksen 3 artiklan 2 kohdassa tarkoitetun hakemuksen hyväksymispäivästä. 7 artikla Interventioelinten on ilmoitettava komissiolle 3 artiklan 2 kohdassa tarkoitetun määräajan kuluessa tarjotuista määristä ja vastaavasti tarjotuista hinnoista, sekä jaetuista määristä ja 3 artiklan mukaisesti tosiasiallisesti sovelletuista myyntihinnoista. 8 artikla Tämän asetuksen säännöksiä sovelletaan erityismyynnissä, kun myynnin aloittamista koskevassa asetuksessa viitataan tähän asetukseen. 9 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä syyskuuta 1984. Komission puolesta Poul DALSAGER Komission jäsen () EYVL N:o L 148, 28.6.1968, s. 26 () EYVL N:o L 14, 21.1.1969, s. 2 () EYVL N:o L 61, 5.3.1977, s. 18 () EYVL N:o L 251, 5.10.1979, s. 12